google/wiki40b huggingface dataset:
Marek Bakoš

Klubová kariéra

Marek Bakoš začínal s futbalom v rodnom meste Nová Baňa. V 15-tich rokoch odišiel do Nitry, kde debutoval v prvej lige. Po 5 sezónach v Nitre prestúpil v júni 2004 do Púchova. V prvej sezóne vsietil 9, v nasledujúcej 8 gólov. V januári 2006 ho získal ruský klub FK Šinnik Jaroslavl, ale v prvej sezóne tu odohral len 2 zápasy, potom klub zostúpil. V ďalšej sezóne strelil 3 góly v 20 zápasoch.
V júli 2007 sa vrátil na Slovensko a podpísal zmluvu s futbalovým klubom Ružomberka. Po dvoch sezónach ho priviedol do Plzne tréner Pavel Vrba, ktorý na Slovensku predtým pôsobil.

FC Viktoria Plzeň

Bakoš prišiel do Viktorie Plzeň v roku 2009, no do základnej zostavy sa dostal až po určitom čase. Najviac sa klubu darilo v roku 2011, keď s ním vyhral Gambrinus ligu, Superpohár (Česko) a kvalifikoval sa do Ligy majstrov. Niekoľkokrát sa vďaka svojim streleckým schopnostiam objavil v ideálnych zostavách.

Mládežnícka reprezentácia

Bakoš pôsobil v niektorých mládežníckych reprezentáciách Slovenska. V roku 2002 sa zúčastnil Majstrovstiev Európy hráčov do 19 rokov v Nórsku, kde reprezentácia skončila na 3. mieste. Vďaka tomu postúpilo Slovensko o rok neskôr na Majstrovstvá sveta hráčov do 20 rokov 2003 v Spojených arabských emirátoch, ktorých sa Bakoš taktiež zúčastnil (Slovensko prehralo v osemfinále 1:2 po predĺžení s Brazíliou).

A-mužstvo

Marek Bakoš debutoval v slovenskej futbalovej reprezentácii 29. februára 2012 v priateľskom zápase proti Turecku (Slovensko vyhralo v Turecku 2:1), kde odohral prvý polčas. Nastúpil aj v ďalších zápasoch reprezentácie - proti Poľsku 26. mája 2012, kde sa na ihrisko v úvode 2. polčasu a Poľsko vyhralo priateľské stretnutie doma 1:0 a 30. mája 2012 opäť v priateľskom zápase proti domácemu Holandsku, kedy hral do 78. minúty a potom bol vystriedaný Filipom Hološkom. Holandsko vyhralo 2:0. Štvrtý štart si pripísal počas posledného prípravného zápasu 15. augusta 2012 pred štartom kvalifikačných bojov o Majstrovstvá sveta vo futbale 2014. Slovenské A-mužstvo nastúpilo v Odense proti domácemu Dánsku a vyhralo 3:1, Bakoš nastúpil v základnej zostave a hral do 61. minúty, kedy ho nahradil Martin Jakubko. Po piatykrát nastúpil v základnej zostave v prvom kvalifikačnom zápase na MS 2014 proti domácej Litve a hral do 79. minúty, kedy ho nahradil Martin Jakubko. Zápas skončil nerozhodne 1:1; Bakoš strelil v prvom polčase regulárny gól, ktorý však španielsky rozhodca Gomez neuznal pre údajný ofsajd. 14. novembra 2012 odohral priateľský zápas s Českom v Olomouci, v druhom polčase nahradil na ihrisku Miroslava Stocha. Spoločne s Michalom Ďurišom a Mariánom Čišovským nastúpil proti niekoľkým klubovým spoluhráčom v českom drese. Slovenská reprezentácia podľahla domácemu mužstvu 0:3.
22. marca 2013 nastúpil v domácom kvalifikačnom zápase proti Litve, ktorý sa skončil remízou 1:1. Gólovo sa nepresadil ani vo svojom jubilejnom desiatom zápase 26. marca 2013 (išlo o priateľské stretnutie proti Švédsku, ktoré sa skončilo bezgólovou remízou ani v nasledujúcom zápase 7. júna 2013 proti Lichtenštajnsku (kvalifikačné stretnutie na MS 2014, remíza 1:1).
Plazopanvové dinosaury

Znaky

Základnými znakmi skupiny Saurischia sú predĺžený druhý prst predných končatín, tendencia k predlžovaniu krku a lonová kosť smerujúca dopredu (u niektorých vyspelých foriem často druhotne modifikovaná). Zástupcovia tejto skupiny mali tiež pôvodne chytavé predné končatiny. Hoci sa v minulosti myslelo, že spomedzi dinosaurov vedeli žuť iba zástupcovia Ornithischia, zrejme to dokázalo aj minimálne zopár zástupcov Saurischia, ako dokazuje nález koprolitu (skameneného trusu) veľkého dravého dinosaura, zrejme tyranosaura.

Systematika

Saurischia zahŕňa dve hlavné podskupiny, Theropoda (všetky dravé dinosaury) a Sauropodomorpha (dlhokrké dinosaury) a zrejme niekoľko primitívnych foriem, napr. rody Herrerasaurus (čeľaď Herrerasauridae) a ešte primitívnejší rod Eoraptor, ktoré síce navonok vyzerajú ako klasické teropódy, disponujú však mnohými primitívnymi znakmi na kostre, ktoré niektorých odborníkov dokonca presvedčili, aby spomenuté formy a ich príbuzných radili mimo skupiny Dinosauria. Častejšou alternatívou je však zaradenie do Saurischia bez toho, aby patrili do jednej z dvoch hlavných podskupín, alebo dokonca zaradenie Herrerasauridae do Theropoda.
Boris Hanuščak

MUDr. Boris Hanuščak je primátor mesta Bardejov a poslanec zastupiteľstva Prešovského samosprávneho kraja.
Boris Hanuščak bol v roku 2001 bol zvolený za Stranu demokratickej ľavice (SDĽ) v okrese Bardejov za poslanca zastupiteľstva Prešovského samosprávneho kraja. V roku 2002 bol zvolený za primátora Bardejova za širokú koalíciu ANO, HZD, HZDS, KSS, ĽB, PSNS, SNS, SMER, SDA a SDĽ. Po zlúčení SDĽ so stranou SMER je členom SMERu - sociálnej demokracie. 27.11.2010 bol opäť, už štvrtýkrát po sebe, zvolený za primatora mesta Bardejov.
Július Virsik

Životopis

Vyštudoval právo v Bratislave. Počas štúdií sa zúčastňoval vysokoškolského života na katolíckom internáte Svoradov, kde viedol viacero polemík s Gustávom Husákom. Postgraduálne štúdium absolvoval v Mníchove v roku 1930 so zameraním na cirkevné a rodinné právo. Aj po skončení štúdií pripravoval na internáte Svoradov študentov po vedeckej stránke so zameraním na právo.
Pred vznikom samostatnej Slovenskej republiky (1939) pôsobil v spoločnej právnej kancelárii s Ferdinadom Ďurčanským. Po vzniku štátu však nesúhlasil s viacerými nedemokratickými prvkami, ktoré sa objavili v ústave. Bol právnym poradcom slovenských katolíckych biskupov.
Ako advokát pôsobil v Bratislave až do roku 1949, kedy ho nastupujúci komunistický režim ako nepohodlného pozbavil právnickej profesie a násilne vysťahoval z Bratislavy do Stupavy. Pracoval ako robotník a neskôr právny úradník v rôznych slovenských cementárňach.
Patril k tým, ktorí vedeli o stalinských zverstvách, ktoré pár rokov predchádzali zverstvám hitlerovským. Preto ani nevítal sovietsku prítomnosť či už v povstaní, alebo s Benešom v roku 1945, či s Gottwaldom a Husákom v roku 1948. V roku 1968 bol skeptický aj ohľadne Dubčekovho komunistického tzv. “socializmu s ľudskou tvárou”.
Bol Stredoeurópanom po kultúrnej aj po jazykovej stránke, ovládal maďarčinu, nemčinu, češtinu, latinčinu, taliančinu a francúzštinu. Celý život až do smrti amatérsky písal básne.
Jeho synom je slovenský matematik a exilový publicista George Virsik.
Médonville

Poloha

Obec má rozlohu 7,27 km². Najvyšší bod je položený 491 m n. m. a najnižší bod 316 m n. m.

Obyvateľstvo

Počet obyvateľov obce je 70 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
František Černý (hudobník)

Životopis

Narodil sa vo Svitavách na severozápadnej Morave, vyučil sa za hodinára. Hudbe sa aktívne venuje od 15 rokov. Koncom 80. rokov 20. storočia sa venoval prevažne folkovej hudbe, pôsobil v skupinách Kanafas, Povijan (víťaz Porty 1985, 1986 a 1989), Kapitol a Verze 5. V tom čase pôsobil aj v bábkohereckom súbore. Pôsobil aj ako herec, jeho najznámejšia úloha taxikár vo filme Petra Zelenku Knoflíkáři.
Najviac sa preslávil vďaka angažmán v skupine Čechomor, ktorú založil v roku 1988. Zo zakladajúcich členov zostal iba on, hrá na gitary všetkého druhu a je hlavným spevákom. Spoločne s Karlom Holasom reprezentujú skupinu v médiách.
Villemoiron-en-Othe

Poloha

Obec má rozlohu 12,49 km². Najvyšší bod je položený 244 m n. m. a najnižší bod 142 m n. m.

Obyvateľstvo

Počet obyvateľov obce je 225 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tercia (modlitba)

Tercia (alebo novšie: modlitba cez deň – predpoludním) je oficiálna modlitba z Liturgie hodín rímskokatolíckej cirkvi, ktorá sa modlí tradične okolo deviatej hodiny dopoludnia.
Pred reformou Pavla VI. po 2. vatikánskom koncile sa táto modlitba nazývala tercia, podľa tretej hodiny dňa (podľa tradičného počítania) v ktorú sa modlila.
Od reformy Pavla VI. z roku 1970 táto modlitba pozostáva z nasledujúcich častí: Bože ponáhľaj sa…, Sláva Otcu, dopoludňajší hymnus, tri žalmy, čítanie, záverečná modlitba.
Adygejci

Adygejci alebo západní Čerkesi (vlastným menom Ádyge) je národnosť žijúca najmä v Adygejsku, kde je národnostnou menšinou tvoriacou približne 25 % obyvateľstva. Mimo Adygejska ich pravdepodobne najviac žije v Turecku. Hovoria adygejčinou. Živili sa chovom dobytka a poľnohospodárstvom, dnes pracujú prevažne v drevospracujúcom, strojárskom a ropnom priemysle.
Etnonymum Adygejci je sovietsky novotvar z 20. storočia, sami seba nazývajú Ádyge, teda Adygovia.
Mervent

Poloha

Obec má rozlohu 22,23 km². Najvyšší bod je položený 112 m n. m. a najnižší bod 13 m n. m.

Obyvateľstvo

Počet obyvateľov obce je 1 060 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Fischbach (Luxembursko)

Poloha

Obec má rozlohu 19,61 km². Najvyšší bod je položený 427 m n. m. a najnižší bod 288 m n. m.

Obyvateľstvo

Fischbach má 869 obyvateľov (2011).
Graf vývoja obyvateľstva:

Ekonomika

S 3.40% bolo v Fischbach nezamestanosť nižšia o 3.57 % ako luxemburský priemer v roku 2010.
Kremeľ (pevnosť)

Kremeľ (rus. кремль) je označenie stredovekého opevnenia, mestskej pevnosti či mestského hradu prevažne na území Moskovskej Rusi. Všeobecnejšie ide o pomenovanie administratívneho, vojenského a cirkevného centra v opevnených stredovekých ruských mestách. Hradby kremľa boli obvykle vybavené strieľňami a obrannými vežami.
Medzi najvýznamnejšie zachovalé ukážky stredovekých kremľov patria pevnosti v mestách Moskva, Pskov, Velikij Novgorod, Suzdaľ, Kazaň či Nižnij Novgorod.
Zostatok (účet)

Zostatok (iné názvy: účtovný zostatok, zostatok na účte, saldo, účtovné saldo, saldo na účte, zastarano (účtovný) zvyšok; angl. balance) je rozdiel (existujúci v niektorom konkrétnom časovom okamihu pred záverečným uzavretím účtu) medzi celkovou hodnotou na strane „Má dať“ (MD) a celkovou hodnotou na strane „Dal“ (D) jedného účtu.

Terminológia

Ak je na danom účte hodnota zaúčtovaná na strane MD väčšia ako hodnota zaúčtovaná na strane D, zostatok sa nazýva zostatok na strane Má dať (saldo na strane Má dať) alebo debetný zostatok (debetné saldo) alebo pasívny zostatok (pasívne saldo). Hoci účtovník (resp. účtujúci počítač) tento zostatok v podvojnom účtovníctve v čase uzatvárania účtu (umelo) musí zapísať na opačnú stranu účtu než naznačuje názov tohto zostatku, teda na stranu D (pri uzatváraní účtu sa hodnoty na strane MD a D musia presne rovnať, a preto sa rozdiel musí zaúčtovať na tú stranu, kde pred uzavretím účtu "chýbal"), nič to nemení na tom, že výraz "zostatok na strane Má Dať" (a synonymá) vždy znamená len to, že hodnota na strane MD je pred uzavretím účtu väčšia než hodnota na strane D.
Ak je na danom účte hodnota zaúčtovaná na strane D väčšia ako hodnota zaúčtovaná na strane MD, zostatok sa nazýva zostatok na strane Dal (saldo na strane Dal) alebo kreditný zostatok (kreditné saldo) alebo aktívny zostatok (aktívne saldo). Hoci účtovník (resp. účtujúci počítač) tento zostatok v podvojnom účtovníctve v čase uzatvárania účtu (umelo) musí zapísať na opačnú stranu účtu než naznačuje názov tohto zostatku, teda na stranu MD, nič to nemení na tom, že výraz "zostatok na strane Dal" (a synonymá) vždy znamená len to, že hodnota na strane D je pred uzavretím účtu väčšia než hodnota na strane MD.

Zostatok v banke

V účtovníctve banky sa peniaze, ktoré majú zákazníci banky k dispozícii v banke ako kladné čiastky, účtujú ako záväzky banky voči týmto zákazníkom, čiže sa účtujú (tak ako každý iný záväzok) na príslušných účtoch na stranu Dal (výbery a poplatky z účtov potom na opačnú stranu, čiže na stranu Má dať). Preto sa výsledná kladná čiastka, ktorú má zákazník v banke na svojom účte po odpočítaní výberov z účtu a poplatkov, označuje ako zostatok na strane Dal / kreditný zostatok / aktívny zostatok. Ak je naopak zákazník na svojom účte v konečnom dôsledku "v mínuse", tak hovoríme, že je na účte zostatok na strane Má dať / debetný zostatok / pasívny zostatok. Všetky tieto výrazy sú teda myslené z pohľadu účtovníctva banky (nie účtovníctva zákazníka).
Banky však okrem účtovných zostatkov pracujú aj s termínmi zameranými viac na skutočný stav objemu peňazí na účte (t.j. účtovný zostatok je rôznym spôsobom upravený). Sú to najmä tzv. aktuálny zostatok (informatívny údaj, ktorý zobrazuje objem peňazí na účte v určitom konkrétnom čase) a tzv. disponibilný zostatok (informatívny údaj o výške prostriedkov na bežnom účte, ktorými môžeme disponovať).
Peter Schwartz

Kariéra

Je autorom klasickej futurologickej knihy The Art of Long View - Umenie dlhého pohľadu. Vyučoval výskum budúcnosti na San Jose State University, San Jose, California, USA. V rokoch 1970 až 1982 pracoval v Stanford Research Institute International, California, USA, kde riadil Strategic Environment Center, SRI International.

Tvorba scenárov

V rokoch 1982 až 1986 viedol tvorbu scenárov v Royal Dutch / Shell Group of Companies v Londýne, Veľká Británia, kde pôsobil ako šéf plánovania, pôsobí ako poradca CIA, zaoberá sa tvorbou dlhodobých scenárov. Je spoluautorom správy vypracovanej pre potreby amerického Pentagónu, obsahujúcej katastrofický scenár vývoja ľudskej civilizácie do roku 2020, spôsobený dopadom klimatických zmien na ľudskú civilizáciu.

Poradca pri tvorbe filmov

Pôsobí ako poradca filmových režisérov pri natáčaní filmov o budúcnosti. Asistoval ako konzultant pri tvorbe scenárov filmov Deep Impact, Sneakers, War Games a filmu Minority Report, ktorého dej sa odohráva v roku 2050. Ziskal titul B.S. v Aeronautical Engineering and Astronautics na Rensselear Polytechnic Institute.

Dielo

Peter Schwartz je autorom nasledujúcich kníh a publikácií, v ktorých sa prevažne zaoberá scenárovým myslením a scenárovým plánovaním. The Emergent Paradigm. Changing Patterns of Thought and Belief (1979), Seven Tomorrows. Toward a Voluntary History (1982), Decades of Restructuring: The 1989 GBN Scenario Book (spoluautor) (1989), The Art of the Long View. Planning for the Future in an Uncertain World (1991) (1996), Implementing Scenario Planning (spoluautor) (1992), The Long Boom: A History of the Future 1980 - 2020 (spoluautor) (1997), Next Leap. Scenarios for China´s Future (1998), The Long Boom. A Vision for the Coming Age of Prosperity (spoluautor) (1999), (2000), When Good Companies Do Bad Things. Responsibility and Risk in an Age of Globalization (1999), Thinking About the Future: Change Alternative Futures, and Institutional Response (1999), China´s Future. Scenarios for the World´s Fastest Growing Economy, Ecology and Society (spoluautor) (2000), Inevitable Surprises. Thinking Ahead in a Time of Turbulence (2003), An Abrupt Climate Change Scenario and Its Implications for United States National Security (spoluautor) (2003).
Saint-Firmin (Hautes-Alpes)

Poloha

Saint-Eusèbe-en-Champsaur má rozlohu 7,83 km². Najvyšší bod je položený 1 221 m n. m. a najnižší bod 850 m n. m.

Obyvateľstvo

Saint-Eusèbe-en-Champsaur má 137 obyvateľov (2009).
Graf vývoja obyvateľstva:
Zdroje: INSEE
Pomoranské vojvodstvo (1999)

Pomoranské vojvodstvo (od slova Pomoransko) alebo Pomorské vojvodstvo (od slova Pomorie) alebo Prímorské vojvodstvo (od slova Prímorie), poľ. Województwo pomorskie, je jedno zo 16 poľských vojvodstiev. Vzniklo v roku 1999 na území starších vojvodstiev, Gdanského, Slupského a časti Elblonského a Bydgoszczského. Vojvodstvo leží na severe Poľska. V rámci Poľska susedí s Kujavsko-pomoranským, Varmsko-mazurským, Veľkopoľským a Západopomoranským vojvodstvom.
Tramolé

Poloha

Obec má rozlohu 6,99 km². Najvyšší bod je položený 538 m n. m. a najnižší bod 394 m n. m.

Obyvateľstvo

Počet obyvateľov obce je 529 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Giancarlo Giannini

Životopis

Narodil sa v La Spezia a študoval na Accademia Nazionale D'Arte Drammatica v Ríme. Pred kamerou sa prvýkrát objavil v roku 1965 vo filme Libido. Účinkoval v mnohých úspešných celovečerných filmov. Patria k nim filmy ako Dráma žiarlivosti, Hannibal, Muž v ohni, Casino Royale alebo Quantum of Solace.
Za svoju rolu vo filme Pasqualino Settebellezze bol nominovaný na Oscara. Za svoju kariéru získal 29 ocenení, na ďalších 12 bol nominovaný.
Má hviezdu na talianskom Chodníku slávy.
Je druhýkrát ženatý, jeho prvou manželkou bola Livia Giampalmo, súčasnou je Eurilla del Bono. Má dve deti, syn Adriano je tiež herec a dabér.
Rigaud (Alpes-Maritimes)

Poloha

Obec má rozlohu 32,54 km². Najvyšší bod je položený 1 907 m n. m. a najnižší bod 333 m n. m.

Obyvateľstvo

Počet obyvateľov obce je 216 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saulnay

Poloha

Obec má rozlohu 22,2 km². Najvyšší bod je položený 146 m n. m. a najnižší bod 97 m n. m.

Obyvateľstvo

Počet obyvateľov obce je 182 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bouquemont

Poloha

Obec má rozlohu 7,49 km². Najvyšší bod je položený 348 m n. m. a najnižší bod 209 m n. m.

Obyvateľstvo

Počet obyvateľov obce je 105 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Břetislav Kafka

Břetislav Kafka (* 14. máj 1891, Horní Kostelec – † 27. august 1967) bol český hypnotizér, parapsychológ, umelecký rezbár a kamenár.
Břetislav Kafka pracoval spočiatku ako rezbársky robotník vo firme Červinka v Bílé Třemošné. Tu spoznal svoju manželku Máriu, s ktorou sa v roku 1912 oženil. Neskôr sa začal zaoberať hypnózou, sugesciou, telepatiou, prírodným liečiteľstvom a okultizmom. Je autorom niekoľkých kníh z tejto oblasti, napr. Experimentálna psychológia a Parapsychológia.
Sillé-le-Philippe

Poloha

Obec má rozlohu 10,6 km². Najvyšší bod je položený 139 m n. m. a najnižší bod 59 m n. m.

Obyvateľstvo

Počet obyvateľov obce je 1 091 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zákupská pahorkatina

Charakteristika územia

Je tvorená vrchnokriedovými kremíkovými, sčasti ílovitými a vápnitými pieskovcami, menej slieňovcami a vápnitými ílovcami, treťohornými vulkanitmi a pokryvmi štvrtohorných sedimentov. Zaberá pestrý štruktúrne denudačný povrch v povodí hornej a strednej Ploučnice, s vplyvmi neotektoniky najmä v okrajových častiach. Povrch je charakterizovaný rozsiahlymi štruktúrne denudačnými plošinami a zarovnanými povrchmi (pedimentmi), širokými údoliami svahových, menej subsekventných vodných tokov s riečnymi terasami. Miestami vznikli tvary zvetrávania a odnosu pieskovcov. Geomorfologickými dominantami sú početné rozsiahle neovulkanické hrče s kryogénnymi tvarmi. Vývoj georeliéfu určil vstup pleistocénneho kontinentálneho ľadovca.

Chránené územia

Do podcelku zasahujú CHKO Lužické hory a CHKO České středohoří. Je tu rad maloplošných chránených lokalít, napr. NPP Čertova zeď, PP Divadlo, PP Stříbrník, PP Široký kámen.

Sídla v okrsku

Najväčším sídlom v okrsku je okresné mesto Česká Lípa. Ďalšie významné sídla, podľa ktorých sú tiež pomenované rôzne nižšie geomorfologické jednotky, sú Nový Bor, Jablonné v Podještědí, Stráž pod Ralskem, Mimoň, Ralsko, Zákupy, Osečná, Cvikov.
Contrazy

Poloha

Obec má rozlohu 8,27 km². Najvyšší bod je položený 693 m n. m. a najnižší bod 387 m n. m.

Obyvateľstvo

Počet obyvateľov obce je 59 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kodros

Kodros (starogr. Κόδρος – Kodros, lat. Codrus) je v gréckej mytológii syn a nástupca aténskeho kráľa Melantha.
Jeho otec Melanthos bol kráľom v messénskom Pyle, ale po v páde Dórov na Peloponéz ich náporu neodolal a odišiel do Atén, ktoré po vpáde Boióťanov zachránil a Aténčania si ho z vďaky zvolili za kráľa.
Dóri sa za vlády jeho syna Kodra dostali až k Atike a hrozilo, že Atény stihne podobný osud ako Peloponéz. Kodros preto požiadal o radu delfskú veštiareň ako sa tejto hrozbe vyhnúť. Keď sa od Pýtie dozvedel, že Aténčania odrazia útok Dórov len vtedy, ak zomrie, rozhodol sa dobrovoľne obetovať život. Prezlečený za drevorubača odišiel potom do lesa, kde vyprovokoval hádku s dórskou hliadkou a nechal sa ňou zabiť.
Atény následne skutočne odolali dórskemu útoku a Atika sa stala jednou z mála oblastí európskeho Grécka, ktorú si Dóri nepodmanili. Kodros sa potom stal otcom synov, ktorí rozšírili oblasť iónskeho vplyvu na východ do ďalších častí Maléj Azie. Syn Neileus, obsadil mesto Milét a Androklos založil mesto Efez. Po smrti Kodra sa jeho najstarší syn Medón stal vládcom v Aténach, ale už nie s titulom "basileus" (kráľ), ale iba ako "archón" (vladár), lebo Aténčania z úcty k jeho otcovi Kodrovi, ktorý hrdinsky položil za Atény svoj život, prestali tento titul udeľovať.
Podľa antického autora Hieronyma, Kodros nastúpil na aténsky trón okolo roku 1089 pred Kr. a vládol do roku 1068 pred Kr.
Blacé

Poloha

Obec má rozlohu 11 km². Najvyšší bod je položený 732 m n. m. a najnižší bod 218 m n. m.

Obyvateľstvo

Počet obyvateľov obce je 1 391 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trois-Fontaines-l’Abbaye

Poloha

Obec má rozlohu 43,71 km². Najvyšší bod je položený 234 m n. m. a najnižší bod 143 m n. m.

Obyvateľstvo

Počet obyvateľov obce je 225 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Nizier-sur-Arroux

Poloha

Obec má rozlohu 10,16 km². Najvyšší bod je položený 362 m n. m. a najnižší bod 262 m n. m.

Obyvateľstvo

Počet obyvateľov obce je 121 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Emisná norma Euro

Emisná norma Euro je záväzná norma Európskej únie stanovujúca limitné hodnoty škodlivín vo výfukových exhaláciách benzínových a naftových motorov pre motorové vozidlá v závislosti hmotnosti škodliviny na prejdenej vzdialenosti. Normy stanovujú limity oxidu uhoľnatého (CO), uhľovodíkov (HC), oxidov dusíka (NOₓ) a pevných častíc (PM); nezaoberajú sa oxidom uhličitým ani sírnymi zlúčeninami. Norma je vydávaná v postupne sa sprísňujúcich číslovaných verziách; normy pre osobné automobily a ľahké úžitkové automobily sú číslované arabskými číslicami, normy pre ťažké nákladné automobily a autobusy rímskymi číslicami. Limity sa vzťahujú na vozidlá novo uvedené na trh.

Limity škodlivín

Limity škodlivín v gramoch na kilometer:
Sojuz TMA-10M

Priebeh letu

Kozmická loď Sojuz TMA-10M nesená raketou Sojuz-FG odštartovala z kozmodrómu Bajkonur dňa 25. septembra 2013 o 20:58:50,41 svetového času (UTC). So stanicou sa spojila po štyroch obletoch Zeme a šiestich hodinách letu 26. septembra 2013 o 02:45 UTC.
V prvých minútach 11. marca 2014, o 00:02 UTC, sa Kotov, Riazanskij a Hopkins s loďou odpojili od stanice a o 03:23:48,4 UTC v ten istý deň pristáli v zasneženej kazašskej stepi neďaleko Džezkazganu; let trval 166 dní, 6 hodín, 24 minút a 58 sekúnd.